Sjö tilboð bárust í ljósleiðaravæðingu Hvalfjarðarsveitar Tilboð í ljósleiðaravæðingu Hvalfjarðarsveitar voru opnuð á skrifstofu Eflu verkfræðistofu í Reykjavík í morgun en tilboðsfrestur rann út í dag . Sjö tilboð bárust í verkið sem er verulega viðamikið í framkvæmd , lægsta tilboðið hljóðaði upp á tæpar 198 milljónir króna en það hæsta var um 338 milljónir króna . Auglýst var eftir tilboðum hinn 17. ágúst síðastliðinn en kostnaðaráætlun Eflu fyrir verkið hljóðaði upp á um 298 milljónir króna . Samkvæmt tilkynningu frá Hvalfjarðarsveit bárust engar athugasemdir við opnunina en næstu skref eru þau að Efla mun fara yfir tilboðin ásamt starfsmönnum sveitarfélagsins . Yfirferð tilboðanna hefst strax í dag og verður niðurstöðu að vænta um miðja næstu viku . Vonast er til að framkvæmdir geti hafist innan tíðar . Þessir aðilar skiluðu inn tilboði :